|  |
| --- |
| **דף עבודה: הקשר המיוחד בין יעקב ליוסף, רש"י**הפרשן רש"י מביא שלושה פירושים המסבירים את אהבתו המיוחדת של יעקב ליוסף:**אחת – שכל עצמו של יעקב לא עבד אצל לבן אלא ברחל** (יעקב עבד אצל לבן כדי לקבל את רחל לאישה)**; ושהיה זיו איקונין** (מראה פניו) **של יוסף דומה לו** (ליעקב – לכן הרגיש קרוב אליו יותר)**; וכל מה שאירע** (שקרה) **ליעקב אירע ליוסף – זה נשטם** (היה שנוא) **וזה נשטם, זה אחיו מבקשים** (רוצים) **להורגו וזה אחיו מבקשים להורגו.*** סמנו בצבעים שונים את שלושת הפירושים שרש"י מציע.
* כתבו במילים שלכם את שלושת הפירושים שרש"י מביא.

ענו על השאלות: 1. נסו להיזכר מתי אחיו של יעקב רצה להרוג אותו ומדוע?
2. איזה מהפירושים מדבר אליכם ביותר? מה אהבתם בו?
 |

**להלן תשובות לדף העבודה לשימוש המורה:**

**אחת – שכל עצמו של יעקב לא עבד אצל לבן אלא ברחל** (יעקב עבד אצל לבן כדי לקבל את רחל לאישה)**; ושהיה זיו איקונין** (מראה פניו) **של יוסף דומה לו** (ליעקב – לכן הרגיש קרוב אליו יותר)**;** **וכל מה שאירע** (שקרה) **ליעקב אירע ליוסף – זה נשטם** (היה שנוא) **וזה נשטם, זה אחיו מבקשים** (רוצים) **להורגו וזה אחיו מבקשים להורגו.**

פירוש ראשון: יעקב התכוון מלכתחילה להתחתן עם רחל ולכן הבן הראשון שנולד לו ממנה נחשב בעיניו ממשיך השושלת.

פירוש שני: יוסף דומה ליעקב במראה החיצוני ולכן יעקב אהב אותו יותר.

פירוש שלישי: יוסף הזכיר ליעקב את עצמו באירועים שונים בחייהם. שניהם היו שנואים על האחים שלהם ואחיהם רצו להורגם.

1. עשו רצה להרוג את יעקב, מכיוון שיעקב לקח ממנו את הברכה.